钦定古今图书集成/明伦汇编/氏族典/第101卷 > 《廖用贤尚友录》 > 齐琦名
## 钦定古今图书集成/明伦汇编/氏族典/第101卷 > 《廖用贤尚友录》 > 齐琦名

按《安庆府志》：“琦名字越石，桐城人。万历间进士。初官
大理寺评事，以平恕称。典试蜀闱，甄录皆名士。转户
部，出守绍兴，清白自矢，一时诵之。琦名天资敏妙，与
人交谦谨，性尤孝友，所著有《慕草》诸篇。长子登辅，明
经，仕至南安郡佐，以治行闻。仲子登台，亦以孝行著。”